Държавен вестник, бр. 2, 2021 г., стр. 35

БРОЙ  2	
Д Ъ Р Ж А В Е Н  В Е С Т Н И К 	
СТР.  35  
· Включва целите, дейностите и мерките 
залегнали в стратегията при разработване­
то на Националната програма за развитие, 
Споразумението за партньорство с ЕК за 
съответния програмен период, дългосрочните 
и краткосрочни бюджетни прогнози, Закона 
за държавния бюджет и други програмни, 
нормативни и финансови държавни документи.
Оперативната дейност по изпълнение на 
Стратегията се осъществява от Министер­
ството на образованието и науката, което 
има следните функции:
· Подготвя проекти на документи във 
връзка с изпълнението на стратегията, които 
представя за разглеждане от Министерския 
съвет, включително и проекти за актуализация 
на Стратегията;
· Подготвя предложения за промени в 
закони и други нормативни актове за изпъл­
нение на стратегията;
· При подготовка на предложенията ги съг-
ласува с други заинтересовани министерства, 
държавни органи, висши училища, социалните 
партньори и академичната общност;
· Оказва методическа помощ и подпо­
мага дейностите на другите министерства и 
държавни, областни и общински органи по 
изпълнение на стратегията.
Ресорните министерства, съгласувано с 
Министерството на образованието и науката, 
осъществяват дейностите за развитие на вис-
шето образование в съответния ресор, като 
използват мерките, предвидени в стратегията.
В рамките на компетенциите си Минис­
терството на външните работи оказва съдейс-
твие на Министерството на образованието и 
науката и на висшите училища за привлича­
не на студенти, докторанти, постдокторанти 
и преподаватели от чужбина, а също и за 
подпомагане на мобилността на студентите, 
преподавателите и служителите от българ­
ските ВУ.
За подпомагане дейността на държавните 
органи по изпълнение на Стратегията ще бъде 
създаден Обществен съвет за развитие на 
висшето образование в Република България, 
който включва представители на Съвета на 
Ректорите на висшите училища в Република 
България, БАН, ССА, НПСС, НАОА, Наци-
оналното сдружение на общините в Република 
България, Асоциацията на организациите на 
българските работодатели, национално пред­
ставените синдикални организации и на акаде­
мичната общност. Към съвета могат да бъдат 
асоциирани представители на МОН, НАЦИД, 
МТСП, ресорни министерства, национално 
представените работодателски организации и 
др. Съветът ще има аналитични функции по 
отношение на развитието на висшето образо­
ване и на изпълнението на Стратегията, ще 
следи за успешно реализиране на Стратегията 
и нейното актуализиране. Основна функция на 
Съвета е да подготвя периодични аналитични 
доклади, които да придружават отчетите на 
МОН по изпълнението на Стратегията.
Общественият съвет играе ролята и на 
обществен аналитичен център по проблемите 
на ВО, който организира широки обществе­
ни обсъждания, експертни обсъждания по 
специфични актуални въпроси, анализира и 
предлага решения в областта на висшето об­
разование и подпомага структурите на МОН 
при формулиране на държавните приоритети 
в областта на ВО, отчитайки спецификата на 
различните региони и висши училища.
8.2. Контрол по изпълнението на Стра­
тегията
Контролът по изпълнение на Стратегията се 
осъществява от Народното събрание. Народ­
ното събрание разглежда и приема отчетите 
на Министерския съвет за изпълнението на 
Стратегията и при необходимост я актуализи­
ра. Ресорната комисия на Народното събрание 
разглежда отчетите на Министерския съвет за 
изпълнение на Стратегията и докладите към 
тях от Обществения съвет. При съществено 
неизпълнение на стратегията комисията може 
да предложи на Министерския съвет промени 
в организацията по изпълнение на стратегия­
та, включително и в състава на отговорните 
държавни органи.
Обществен контрол върху изпълнението 
на дейностите по стратегията се осъщест­
вява от академичната общност, социалните 
партньори, представители на обществото и 
на работодателите, които имат отношение 
към развитието на висшето образование в 
Република България.
8.3. Инструменти и финансиране на из­
пълнението на Стратегията
Инструменти за реализиране на дейностите, 
предвидени в Стратегията са: изменения и до­
пълнения към Закона за висшето образование, 
Закона за развитие на академичния състав в 
Република България, Закона за насърчаване 
на научните изследвания и правилниците за 
тяхното прилагане; изменения и допълнения 
в решенията и постановленията на МС; на­
ционални програми в областта на висшето 
образование; национални научни програми; 
целеви операции по програми съфинансирани 
от европейските структурни и инвестиционни 
фондове (ЕСИФ); изменения в правилниците 
на висшите училища и др. Използването на 
тези инструменти за реализиране на кон­
кретните дейности и мерки в Стратегията е 
детайлизирано в Приложение 1.
Финансирането на изпълнението на насто­
ящата Стратегия се осъществява със средства 
от държавния бюджет, средства от ЕСИФ, 
програмите на ЕС „Еразъм+“ и „Хоризонт 
Европа“, както и чрез дарения, спонсорство и 
други източници. Бюджетът и източниците на 
финансиране ще бъдат описани в оперативния 
план за изпълнение на Стратегията.